《送大彰徐博士还钱塘以客路青山外五字为韵赋诗五首 其四》
明代·释宗泐

流水出山外，固不如在山。孤云度天际，眇眇何时还。

伊余岩下客，于今乃尘寰。逢君一长啸，人生有谁閒。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。